Иҳаҩсыз амчыбжь азы 1 479 амҩатә ԥҟарақәа реилагарақәа аарԥшхеит.
Аҟәа. Рашәарамза 5, 2023 шықәса. Аԥсныпресс. Аԥсны аҩныҵҟатәи аусқәа Рминистрра Автоҳәынҭинспекциа аҟәшеиҵақәа русзуҩцәа амҩатә шәарҭадара ашьақәыргылара иазкны имҩаԥыргаз ареидтәи апрофилактикатәии аусмҩаԥгатәқәа рыла иҳаҩсыз амчыбжь азы 1 4791 479 амҩатә ԥҟарақәа реилагарақәа аарԥшхеит.
Урҭ рахьынтә 53 – автосаркьақәа рыԥшшәахәыркра анормақәа реилагара иадҳәалоуп. 43-ҩык амашьынарныҟәцаҩцәа ижәны амашьына аԥсҟы акразы административтә хьырхәра иақәыршәоуп.